A făcut și desfăcut primarul din Oteșani, Mircea Oprișor, de a ajuns proprietar a patru terenuri forestiere și intravilane în Oteșani, în suprafață totală de peste 12.000 mp, luate prin "hotărâri judecătorești" în perioada 2009-2018. Potrivit declarației de avere, edilul Oprișor... nu are locuințe, bijuterii sau bani în bănci, iar în 2022 a ridicat suma de 60.000 lei de la Primăria Oteșani, fiind singur, fără soție și copii. Primarul Oprișor mai este și un "bun exemplu" în derularea unor investiții. Concret, la obiectivul de investiții "Extindere, reabilitare, anvelopare termică, modernizare și dotare ansamblu scolar Cârstănesti, din comuna Otesani", obiectiv finanțat de la bugetul de stat prin PNDL, au fost identificate plăți pentru lucrări neexecutate, în valoare de 4.000 lei, pentru care au fost calculate accesorii în valoare de 1.000 lei. Urmare a verificării cheltuielilor de capital efectuate la obiectivul de investiții "Pod peste Pârâul Luncavăț, punctul Vâlculești, Sat Cârstănești", au fost identificate plăți pentru lucrări neexecutate.
Web Design by DowMedia